title: 2007/47/ES: Sklep Evropske centralne banke z dne 18. decembra 2006 o določitvi ukrepov, potrebnih za vplačilo kapitala Evropske centralne banke s strani nesodelujočih nacionalnih centralnih bank (ECB/2006/26)

text:
               31.1.2007

               SL

               Uradni list Evropske unije

               L 24/15

      SKLEP EVROPSKE CENTRALNE BANKE

   z dne 18. decembra 2006
   o določitvi ukrepov, potrebnih za vplačilo kapitala Evropske centralne banke s strani nesodelujočih nacionalnih centralnih bank
   (ECB/2006/26)
   (2007/47/ES)
   RAZŠIRJENI SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 48 Statuta,
   ob upoštevanju naslednjega:

               (1)

               Sklep ECB/2004/10 z dne 23. aprila 2004 o določitvi ukrepov, potrebnih za vplačilo kapitala Evropske centralne banke s strani nesodelujočih nacionalnih centralnih bank (1), je določil odstotek vpisanega kapitala v kapitalu Evropske centralne banke (ECB), ki so ga bile nacionalne centralne banke (NCB) držav članic, ki 1. maja 2004 niso uvedle eura, zavezane vplačati 1. maja 2004 kot prispevek za stroške poslovanja ECB.

               (2)

               Glede na pristop Bolgarije in Romunije k Evropski uniji ter glede na to, da se bosta njuni NCB 1. januarja 2007 vključili v Evropski sistem centralnih bank (ESCB), Sklep ECB/2006/21 z dne 15. decembra 2006 o odstotnih deležih nacionalnih centralnih bank v ključu za vpis kapitala Evropske centralne banke (2) določa z učinkom od 1. januarja 2007 nove ponderje, ki so določeni za vsako NCB, ki bo 1. januarja 2007 članica ESCB, v ključu za vpis povečanega kapitala ECB (v nadaljevanju: „ponderji v kapitalskem ključu ‚oziroma‘ kapitalski ključ“).

               (3)

               Vpisani kapital ECB bo 5 760 652 402,58 EUR z učinkom od 1. januarja 2007.

               (4)

               Zaradi razširjenega kapitalskega ključa je treba sprejeti nov sklep ECB, ki bo razveljavil Sklep ECB/2004/10 z učinkom od 1. januarja 2007 in določil odstotek vpisanega kapitala v kapitalu ECB, ki so ga z učinkom od 1. januarja 2007 zavezane vplačati NCB držav članic, ki do vključno 1. januarja 2007 ne bodo uvedle eura (v nadaljevanju: „nesodelujoče NCB“).

               (5)

               Glede na člena 3.5 in 6.6 Poslovnika Razširjenega sveta Evropske centralne banke sta guvernerja centralnih bank Bulgarian National Bank in Banca Naţională a României imela možnost dati svoje pripombe v zvezi s tem sklepom pred njegovim sprejetjem –

         SKLENIL:
   Člen 1
   Višina in oblika vplačanega kapitala
   Vsaka nesodelujoča NCB z učinkom od 1. januarja 2007 vplača 7 % svojega vpisanega kapitala v kapital ECB. Ob upoštevanju ponderjev v kapitalskem ključu, opisanih v členu 2 Sklepa ECB/2006/21, vplača vsaka nesodelujoča NCB z učinkom od 1. januarja 2007 znesek, ki je prikazan poleg njenega imena v spodnji preglednici:

               Nesodelujoča NCB

               (EUR)

               Bulgarian National Bank

               3 561 868,99

               Česká národní banka

               5 597 049,87

               Danmarks Nationalbank

               6 104 332,92

               Eesti Pank

               686 727,37

               Central Bank of Cyprus

               503 653,84

               Latvijas Banka

               1 134 330,06

               Lietuvos bankas

               1 684 760,40

               Magyar Nemzeti Bank

               5 299 051,33

               Bank Ċentrali ta` Malta/Central Bank of Malta

               250 818,81

               Narodowy Bank Polski

               19 657 419,83

               Banca Naţională a României

               10 156 951,89

               Národná banka Slovenska

               2 727 956,95

               Sveriges Riksbank

               9 400 866,26

               Bank of England

               56 187 041,67

         Člen 2
   Uskladitev vplačanega kapitala
   1.   Glede na to, da so vse nesodelujoče NCB, z izjemo centralnih bank Bulgarian National Bank in Banca Naţională a României, že vplačale 7 % svojih deležev v vpisanem kapitalu ECB, kot veljajo do 31. decembra 2006 po Sklepu ECB/2004/10, bo vsaka od njih, z izjemo centralnih bank Bulgarian National Bank in Banca Naţională a României, bodisi prenesla dodaten znesek na ECB bodisi prejela znesek nazaj od ECB, odvisno od primera, tako da se dosežejo zneski, prikazani v preglednici v členu 1.
   2.   Centralni banki Bulgarian National Bank in Banca Naţională a României preneseta na ECB znesek, prikazan poleg njunih imen v preglednici v členu 1.
   3.   Vsi prenosi na podlagi tega člena se opravijo v skladu s Sklepom ECB/2006/23 z dne 15. decembra 2006 o določitvi pogojev za prenose kapitalskih deležev Evropske centralne banke med nacionalnimi centralnimi bankami in za uskladitev vplačanega kapitala (3).
   Člen 3
   Končne določbe
   1.   Ta sklep začne veljati 1. januarja 2007.
   2.   Sklep ECB/2004/10 se s tem razveljavi z veljavnostjo od 1. januarja 2007.
   3.   Sklicevanja na Sklep ECB/2004/10 se razlagajo kot sklicevanja na ta sklep.

      V Frankfurtu na Majni, 18. decembra 2006.

            Predsednik ECB

         Jean-Claude TRICHET

      (1)  UL L 205, 9.6.2004, str. 19.

      (2)  Glej stran 1 tega Uradnega lista.

      (3)  Glej stran 5 tega Uradnega lista.


title: 2004/712/ES: Sklep Evropskega parlamenta z dne 21. aprila 2004 o podelitvi razrešnice direktorju Evropskega centra za razvoj poklicnega usposabljanja glede izvrševanja njegovega proračuna za proračunsko leto 2002

text:
               21.4.2004

               SL

               Uradni list Evropske unije

               L 330/6

         SKLEP EVROPSKEGA PARLAMENTA
   z dne 21. aprila 2004
   o podelitvi razrešnice direktorju Evropskega centra za razvoj poklicnega usposabljanja glede izvrševanja njegovega proračuna za proračunsko leto 2002
   (2004/712/ES)

    ---documentbreak---

               21.4.2004

               SL

               Uradni list Evropske unije

               L 330/6

         RESOLUCIJA
   Evropskega parlamenta s pripombami na Sklep o podelitvi razrešnice direktorju Evropskega centra za razvoj poklicnega usposabljanja glede izvrševanja njegovega proračuna za proračunsko leto 2002


Pomembno pravno obvestilo

|

Sklep Sveta z dne 9. oktobra 2009 o imenovanju slovenskih članov in nadomestnih članov Svetovalnega odbora za socialno varnost delavcev migrantov

Uradni list C 245 , 13/10/2009 str. 0017 - 0017

		Sklep Svetaz dne 9. oktobra 2009o imenovanju slovenskih članov in nadomestnih članov Svetovalnega odbora za socialno varnost delavcev migrantov2009/C 245/06SVET EVROPSKE UNIJE JE –ob upoštevanju Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti [1], in zlasti člena 82 Uredbe,ob upoštevanju seznamov kandidatov, ki so jih Svetu posredovale vlade držav članic,ob upoštevanju naslednjega:(1) Svet je s Sklepom z dne 30. marca 2009 [2] imenoval člane in nadomestne člane Svetovalnega odbora za socialno varnost delavcev migrantov za obdobje od 30. marca 2009 do 29. marca 2011, z izjemo nekaterih članov, med katerimi so bili tudi slovenski člani in nadomestni člani.(2) Slovenska vlada je predložila predloge za imenovanje na več prostih mest –SKLENIL:Edini členZa člane in nadomestne člane Svetovalnega odbora za socialno varnost delavcev migrantov se za obdobje do 29. marca 2011 imenujejo:PREDSTAVNIKI VLADDržava | Člani | Nadomestni člani |Slovenija | Jana LOVŠIN Zvezdana VEBER-HARTMAN | Janja ROMIH |PREDSTAVNIKI ORGANIZACIJ DELAVCEVDržava | Člani | Nadomestni člani |Slovenija | Metka ROKSANDIĆ Maja KONJAR | Ivan AŠENBERGER |PREDSTAVNIKI ORGANIZACIJ DELODAJALCEVDržava | Člani | Nadomestni člani |Slovenija | Urška JEREB Tomaž BERNIK | Slavi PIRŠ |V Luxembourgu, 9. oktobra 2009Za SvetPredsednicaÅ. Torstensson[1] UL L 149, 5.7.1971, str. 2.[2] UL C 83, 7.4.2009, str. 19.--------------------------------------------------


title: 2013/683/EU: Sklep Sveta z dne 19. novembra 2013 o imenovanju francoskega člana Evropskega ekonomsko-socialnega odbora

text:
               27.11.2013

               SL

               Uradni list Evropske unije

               L 316/44

         SKLEP SVETA
   z dne 19. novembra 2013
   o imenovanju francoskega člana Evropskega ekonomsko-socialnega odbora
   (2013/683/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju predloga francoske vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1).

               (2)

               Zaradi konca mandata Gilberta BROSA se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Cristophe HILLAIRET, Membre du Bureau de l’APCA, se za preostanek mandata, ki se izteče 20. septembra 2015, imenuje za člana Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Bruslju, 19. novembra 2013

            Za Svet

            Predsednik

         L. LINKEVIČIUS

      (1)  UL L 251, 25.9.2010, str. 8.


title: 2007/811/ES,Euratom: Sklep predstavnikov vlad držav članic z dne 5. decembra 2007 o imenovanju sodnika Sodišča Evropskih skupnosti

text:
               11.12.2007

               SL

               Uradni list Evropske unije

               L 325/89

      SKLEP PREDSTAVNIKOV VLAD DRŽAV ČLANIC

   z dne 5. decembra 2007
   o imenovanju sodnika Sodišča Evropskih skupnosti
   (2007/811/ES, Euratom)
   PREDSTAVNIKI VLAD DRŽAV ČLANIC EVROPSKIH SKUPNOSTI SO –
   ob upoštevanju Pogodbe o ustanovitvi Evropske skupnosti in zlasti člena 223 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 139 Pogodbe,
   ob upoštevanju naslednjega:
   V skladu s členoma 5 in 7 Protokola o Statutu Sodišča in zaradi odstopa g. Romaina SCHINTGENA je treba imenovati sodnika za preostanek njegovega mandata, tj. do 6. oktobra 2009 –
   SKLENILI:
   Člen 1
   Za sodnika Sodišča Evropskih skupnosti je imenovan Jean-Jacques KASEL, od dneva njegove zaprisege do 6. oktobra 2009.
   Člen 2
   Ta sklep se objavi v Uradnem listu Evropske unije.

      V Bruslju, 5. decembra 2007

            Predsednik

         A. MENDONÇA E MOURA


title: Sklep Sveta in Komisije (EU, Euratom) 2015/54 z dne 17. novembra 2014 o stališču, ki se sprejme v imenu Evropske unije in Evropske skupnosti za atomsko energijo v Pridružitvenem svetu, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani v zvezi s sprejetjem sklepov Pridružitvenega sveta o poslovnikih Pridružitvenega sveta in Pridružitvenega odbora ter podoborov, ustanovitvijo dveh pododborov in prenosom določenih pooblastil Pridružitvenega sveta na Pridružitveni odbor v njegovi trgovinski sestavi

text:
               15.1.2015

               SL

               Uradni list Evropske unije

               L 9/31

         SKLEP SVETA IN KOMISIJE (EU, Euratom) 2015/54
   z dne 17. novembra 2014
   o stališču, ki se sprejme v imenu Evropske unije in Evropske skupnosti za atomsko energijo v Pridružitvenem svetu, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani v zvezi s sprejetjem sklepov Pridružitvenega sveta o poslovnikih Pridružitvenega sveta in Pridružitvenega odbora ter podoborov, ustanovitvijo dveh pododborov in prenosom določenih pooblastil Pridružitvenega sveta na Pridružitveni odbor v njegovi trgovinski sestavi
   SVET EVROPSKE UNIJE –
   EVROPSKA KOMISIJA –
   ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 101 Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Člen 431 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (1) (v nadaljnjem besedilu: Sporazum) določa začasno uporabo delov Sporazuma.

               (2)

               Člen 3 Sklepa Sveta 2014/494/EU (2) določa, kateri deli Sporazuma se začasno uporabljajo.

               (3)

               V skladu s členom 405(2) Sporazuma Pridružitveni svet sprejme svoj poslovnik.

               (4)

               V skladu s členom 405(3) Sporazuma Pridružitvenemu svetu izmenično predsedujeta predstavnik Unije in predstavnik Gruzije.

               (5)

               V skladu s členom 407(1) Sporazuma Pridružitvenemu svetu pri opravljanju njegovih nalog pomaga Pridružitveni odbor, v skladu s členom 408(1) Sporazuma pa Pridružitveni svet v svojem poslovniku določi naloge in delovanje Pridružitvenega odbora.

               (6)

               V skladu s členom 409(2) Sporazuma se Pridružitveni svet za namene izvajanja Sporazuma lahko odloči za ustanovitev morebitnega posebnega pododbora ali organa na posebnih področjih, ki Pridružitvenemu svetu lahko pomaga pri opravljanju njegovih nalog. V skladu s členom 409(3) Sporazuma lahko tudi Pridružitveni odbor ustanovi pododbore.

               (7)

               V skladu s členom 404(1) Sporazuma je Pridružitveni svet odgovoren za nadzor in spremljanje uporabe in izvajanja Sporazuma. V skladu s členom 408(2) Sporazuma lahko Pridružitveni svet na Pridružitveni odbor prenese katero koli pooblastilo, tudi pooblastilo za sprejemanje zavezujočih odločitev. Pridružitveni svet bi moral na Pridružitveni odbor v njegovi trgovinski sestavi, kakor je navedeno v členu 408(4) Sporazuma, prenesti pooblastilo za posodobitev ali spremembo prilog k Sporazumu, ki se nanašajo na poglavja 1, 3, 5, 6 (Priloga XV-C k Sporazumu) in 8 naslova IV (Trgovina in z njo povezane zadeve) Sporazuma, v skladu s členom 406(3) in členom 408(2) Sporazuma, če ni posebnih določb v navedenih poglavjih v zvezi s posodobitvijo ali spremembo navedenih prilog.

               (8)

               Da bi zagotovili učinkovito izvajanje Sporazuma bi bilo treba poslovnika Pridružitvenega sveta in Pridružitvenega odbora ter pododborov sprejeti čim prej, in bi ju moralo biti mogoče sprejeti s pisnim postopkom.

               (9)

               Stališče Unije v Pridružitvenem svetu bi zato moralo temeljiti na priloženem osnutku sklepov –

         STA SPREJELA NASLEDNJI SKLEP:
   Člen 1
   1.   Stališče, ki se v imenu Evropske unije in Evropske skupnosti za atomsko energijo sprejme v okviru Pridružitvenega sveta, ustanovljenega s členom 404 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani, temelji na osnutku sklepov priloženih k temu sklepu glede:

               —

               sprejetja poslovnikov Pridružitvenega sveta ter Pridružitvenega odbora in pododborov,

               —

               ustanovitvijo dveh pododborov in

               —

               prenosom določenih pooblastil Pridružitvenega sveta na Pridružitveni odbor v njegovi trgovinski sestavi, kot je določen v členu 408(4) Sporazuma.

         2.   Predstavniki Unije v Pridružitvenem svetu se lahko sporazumejo o manjših tehničnih spremembah osnutkov sklepov Pridružitvenega sveta brez nadaljnjega sklepa Sveta Evropske unije.
   Člen 2
   Pridružitvenemu svetu v imenu Unije predseduje visoki predstavnik Unije za zunanje zadeve in varnostno politiko, ki deluje v funkciji predsednika Sveta za zunanje zadeve Evropske unije.
   Člen 3
   Ta sklep začne veljati na dan sprejetja.

      V Bruslju, 17. novembra 2014

            Za Svet

            Predsednica

         F. MOGHERINI

            Za Komisijo

            Predsednik

         J.-C. JUNCKER

      (1)  UL L 261, 30.8.2014, str. 4.

      (2)  Sklep Sveta 2014/494/EU z dne 16. junija 2014 o podpisu Pridružitvenega sporazuma med Evropsko unijo in Evropsko skupnostjo za atomsko energijo ter njunimi državami članicami na eni strani in Gruzijo na drugi strani, v imenu Evropske unije, in njegovi začasni uporabi (UL L 261, 30.8.2014, str. 1).

      OSNUTEK
      SKLEP št. 1/2014 PRIDRUŽITVENEGA SVETA EU-GRUZIJA
      z dne …
      o sprejetju lastnega poslovnika ter poslovnika Pridružitvenega odbora in pododborov
      PRIDRUŽITVENI SVET EU-GRUZIJA JE –
      ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (1) (v nadaljnjem besedilu: Sporazum) in zlasti člena 404 Sporazuma,
      ob upoštevanju naslednjega:

                  (1)

                  V skladu s členom 431 Sporazuma se deli Sporazuma začasno uporabljajo od 1. septembra 2014.

                  (2)

                  V skladu s členom 405(2) Sporazuma Pridružitveni svet sprejme svoj poslovnik.

                  (3)

                  V skladu s členom 407(1) Sporazuma Pridružitvenemu svetu pri opravljanju njegovih nalog in dolžnosti pomaga Pridružitveni odbor, v skladu s členom 408(1) Sporazuma pa Pridružitveni svet v svojem poslovniku določi naloge in delovanje Pridružitvenega odbora –

            SPREJEL NASLEDNJI SKLEP:
      Člen 1
      Sprejmeta se poslovnik Pridružitvenega sveta ter poslovnik Pridružitvenega odbora in pododborov, kot sta določena v Prilogah I oziroma II.
      Člen 2
      Ta sklep začne veljati na dan sprejetja.

         V …, …

               Za Pridružitveni svet

               Predsednik

         (1)  UL L 261, 30.8.2014, str. 4.

         PRILOGA I

            POSLOVNIK PRIDRUŽITVENEGA SVETA

         Člen 1
         Splošne določbe
         1.   Pridružitveni svet, ustanovljen v skladu s členom 404(1) Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (v nadaljnjem besedilu: Sporazum), opravlja svoje naloge, kot je določeno v členih 404 in 406 Sporazuma.
         2.   V skladu s členom 405(1) Sporazuma Pridružitveni svet sestavljajo člani Sveta Evropske unije in člani Evropske komisije na eni strani ter člani vlade Gruzije na drugi strani. Pri sestavi Pridružitvenega sveta se upoštevajo posebna vprašanja, ki se obravnavajo na posameznem zasedanju. Pridružitveni svet se srečuje na ministrski ravni.
         3.   Člen 406(1) Sporazuma določa, da je Pridružitveni svet za namen doseganja ciljev Sporazuma pooblaščen za sprejemanje odločitev, ki so zavezujoče za pogodbenici. Pridružitveni svet sprejme ustrezne ukrepe za izvajanje svojih odločitev, po potrebi tudi tako, da posebne organe, ustanovljene s Sporazumom, pooblasti, da delujejo v njegovem imenu. Pridružitveni svet lahko daje tudi priporočila. Svoje sklepe in priporočila sprejme v soglasju s pogodbenicama po zaključku posameznih notranjih postopkov za njihovo sprejetje. Pridružitveni svet lahko svoja pooblastila prenese na Pridružitveni odbor.
         4.   Pogodbenici v tem poslovniku sta pogodbenici, navedeni v členu 428 Sporazuma.
         Člen 2
         Predsedstvo
         Pogodbenici predsedujeta Pridružitvenemu svetu izmenično za obdobje 12 mesecev. Prvo obdobje se začne na dan prvega zasedanja Pridružitvenega sveta in se konča 31. decembra istega leta.
         Člen 3
         Zasedanja
         1.   Pridružitveni svet se sestane najmanj enkrat na leto in v medsebojnem dogovoru pogodbenic, kadar to zahtevajo okoliščine. Pridružitveni svet se sestane v prostorih, v katerih običajno zaseda Svet Evropske unije, razen če se pogodbenici ne dogovorita drugače.
         2.   Vsaka seja Pridružitvenega sveta poteka na dan, o katerem se dogovorita pogodbenici.
         3.   Zasedanja Pridružitvenega sveta skupaj skličeta sekretarja Pridružitvenega sveta po dogovoru s predsednikom Pridružitvenega sveta najkasneje 30 koledarskih dni pred datumom zasedanja.
         Člen 4
         Zastopanje
         1.   Če se člani Pridružitvenega sveta zasedanj ne morejo udeležiti, so lahko zastopani. Član, ki želi biti tako zastopan, predsedniku Pridružitvenega sveta pred zasedanjem, na katerem naj bi bil tako zastopan, pisno sporoči ime svojega zastopnika.
         2.   Zastopnik člana Pridružitvenega sveta ima vse pravice tega člana.
         Člen 5
         Delegacije
         1.   Člane Pridružitvenega sveta lahko spremljajo uradniki. Pred vsakim zasedanjem je treba predsednika Pridružitvenega sveta prek sekretariata Pridružitvenega sveta obvestiti o predvideni sestavi delegacije vsake pogodbenice.
         2.   Pridružitveni svet lahko ob soglasju pogodbenic povabi predstavnike drugih organov pogodbenic ali neodvisne strokovnjake za posamezno področje, da se udeležijo njegovih zasedanj kot opazovalci ali da zagotovijo informacije o posebnih zadevah. Pogodbenici se sporazumeta o pravilih in pogojih, pod katerimi se ti opazovalci lahko udeležijo zasedanj.
         Člen 6
         Sekretariat
         Uradnik generalnega sekretariata Sveta Evropske unije in uradnik, ki ga imenuje Gruzija, delujeta skupaj kot sekretarja Pridružitvenega sveta.
         Člen 7
         Korespondenca
         1.   Korespondenca, naslovljena na Pridružitveni svet, se naslovi na sekretarja Unije ali Gruzije, ki nato o njej obvesti drugega sekretarja.
         2.   Sekretarja Pridružitvenega sveta zagotovita, da se korespondenca posreduje predsedniku Pridružitvenega sveta in po potrebi razpošlje članom Pridružitvenega sveta.
         3.   Tako razposlana korespondenca se pošlje, kakor je primerno, generalnemu sekretariatu Evropske komisije, Evropski službi za zunanje delovanje, stalnim predstavništvom držav članic pri Evropski uniji in generalnemu sekretariatu Sveta Evropske unije ter misiji Gruzije pri Evropski uniji.
         4.   Sporočila predsednika naslovnikom pošljeta sekretarja v imenu predsednika. Taka sporočila se, kadar je to primerno, razpošljejo članom Pridružitvenega sveta, kakor določa odstavek 3.
         Člen 8
         Zaupnost
         Če Pogodbenici ne skleneta drugače, zasedanja Pridružitvenega sveta niso javna. Kadar pogodbenica Pridružitvenemu svetu predloži informacije, ki so označene kot zaupne, druga pogodbenica navedene informacije obravnava kot take.
         Člen 9
         Dnevni red zasedanj
         1.   Predsednik Pridružitvenega sveta pripravi začasni dnevni red za vsako zasedanje Pridružitvenega sveta. Sekretarja Pridružitvenega sveta ga pošljeta naslovnikom iz člena 7 najpozneje 15 koledarskih dni pred začetkom zasedanja.
         Začasni dnevni red vključuje točke, glede katerih je predsednik prejel zahtevo za vključitev na dnevni red najpozneje 21 koledarskih dni pred začetkom zasedanja. Takšne točke se uvrstijo na začasni dnevni red, če je bila ustrezna dokumentacija poslana sekretarjema pred dnem razpošiljanja dnevnega reda.
         2.   Pridružitveni svet sprejme dnevni red na začetku vsakega zasedanja. Za uvrstitev kakršne koli točke, ki ni na začasnem dnevnem redu, na dnevni red je potrebno soglasje pogodbenic.
         3.   Predsednik lahko po posvetovanju s pogodbenicama skrajša roka, določena v odstavku 1, da se upoštevajo potrebe posameznega primera.
         Člen 10
         Zapisnik
         1.   Sekretarja skupaj pripravita osnutek zapisnika vsakega zasedanja Pridružitvenega sveta.
         2.   Zapisnik za vsako točko dnevnega reda praviloma navaja:

                     (a)

                     dokumentacijo, predloženo Pridružitvenemu svetu;

                     (b)

                     izjave, za katere so člani Pridružitvenega sveta zahtevali, da se zapišejo v zapisnik, ter

                     (c)

                     vprašanja, o katerih sta se dogovorili pogodbenici, kot so sprejeti sklepi, dogovorjene izjave in kakršne koli ugotovitve.

               3.   Osnutek zapisnika se predloži Pridružitvenemu odboru v odobritev. Pridružitveni svet ta osnutek zapisnika potrdi na naslednjem zasedanju. Osnutek zapisnika pa se lahko potrdi tudi pisno.
         Člen 11
         Sklepi in priporočila
         1.   Pridružitveni svet sprejema sklepe in daje priporočila v medsebojnemu dogovoru pogodbenic in po zaključku posameznih notranjih postopkov.
         2.   Pridružitveni svet lahko poleg tega sprejema sklepe ali daje priporočila po pisnem postopku, če se pogodbenici tako dogovorita. V ta namen predsednik Pridružitvenega sveta v skladu s členom 7 besedilo predloga v pisni obliki razpošlje članom Pridružitvenega sveta, ti pa v roku, ki ni krajši od 21 koledarskih dni, sporočijo morebitne pridržke ali predlagajo spremembe. Predsednik lahko po posvetovanju s pogodbenicama skrajša navedeni rok, da se upoštevajo potrebe posameznega primera.
         3.   Akti Pridružitvenega sveta v smislu člena 406(1) Sporazuma se naslovijo kot „Sklep“ oziroma „Priporočilo“, naslovu sledi zaporedna številka, datum njihovega sprejetja akta in opis predmeta urejanja akta. Te sklepe in priporočila Pridružitvenega sveta podpiše predsednik in overita sekretarja Pridružitvenega sveta. Ti sklepi in priporočila se pošljejo vsem naslovnikom iz člena 7 tega poslovnika. Vsaka pogodbenica se lahko odloči za objavo sklepov in priporočil Pridružitvenega odbora v svojem uradnem glasilu.
         4.   Vsak sklep Pridružitvenega sklepa začne veljati na dan sprejetja, razen če v njem ni določeno drugače.
         Člen 12
         Jeziki
         1.   Uradni jeziki Pridružitvenega sveta so uradni jeziki pogodbenic.
         2.   Če ni določeno drugače, se Pridružitveni svet pri svojih posvetovanjih opira na dokumentacijo, ki je napisana v teh jezikih.
         Člen 13
         Izdatki
         1.   Vsaka pogodbenica krije vse svoje odhodke v zvezi z osebjem, potovanjem in bivanjem ter poštnimi in telekomunikacijskimi storitvami, nastale zaradi udeležbe na zasedanjih Pridružitvenega sveta.
         2.   Unija krije odhodke, ki so povezani s tolmačenjem na zasedanjih, prevajanjem ter razmnoževanjem dokumentov. Kadar Gruzija zahteva tolmačenje ali prevajanje v jezike, ki niso navedeni v členu 12, ali iz teh jezikov, odhodke, ki pri tem nastanejo, krije Gruzija.
         3.   Druge odhodke, povezane s praktično organizacijo zasedanja, krije pogodbenica, ki gosti zasedanje.
         Člen 14
         Pridružitveni odbor
         1.   V skladu s členom 407(1) Sporazuma Pridružitvenemu svetu pri opravljanju njegovih nalog in dolžnosti pomaga Pridružitveni odbor. Pridružitveni odbor sestavljajo predstavniki pogodbenic, načeloma na ravni višjih državnih uradnikov.
         2.   Pridružitveni odbor pripravi zasedanja in posvetovanja Pridružitvenega sveta, po potrebi izvaja sklepe Pridružitvenega sveta in zagotavlja kontinuiteto odnosov v okviru pridružitve ter pravilno delovanje Sporazuma na splošno. Pridružitveni odbor preuči vsa vprašanja, ki mu jih predloži Pridružitveni svet, ter vsa druga vprašanja, ki se morebiti pojavijo pri izvajanju Sporazuma. Pridružitveni odbor predloge ali kakršne koli osnutke sklepov ali priporočil predloži Pridružitvenemu svetu v odobritev. V skladu s členom 408(2) Sporazuma lahko Pridružitveni svet na Pridružitveni odbor prenese pooblastilo za sprejemanje odločitev.
         3.   Pridružitveni odbor sprejema odločitve in daje priporočila, za katere je pooblaščen s Sporazumom.
         4.   Kadar Sporazum predvideva obveznost ali možnost posvetovanja ali kadar se pogodbenici sporazumno odločita, da se bosta posvetovali, lahko tako posvetovanje poteka v okviru Pridružitvenega odbora, če Sporazum ne določa drugače. To posvetovanje se lahko nadaljuje v Pridružitvenem svetu, če pogodbenici s tem soglašata.
         Člen 15
         Spremembe poslovnika
         Ta poslovnik se lahko spremeni v skladu s členom 11.

         PRILOGA II

            POSLOVNIK PRIDRUŽITVENEGA ODBORA IN PODODBOROV

         Člen 1
         Splošne določbe
         1.   Pridružitveni odbor, ustanovljen v skladu s členom 407(1) Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (v nadaljnjem besedilu: Sporazum), pomaga Pridružitvenemu svetu pri opravljanju njegovih nalog in dolžnosti ter izvaja naloge, določene v Sporazumu, in tiste, ki mu jih naloži Pridružitveni svet. V skladu s členom 408(1) Sporazuma Pridružitveni svet v svojem poslovniku določi naloge in delovanje Pridružitvenega odbora.
         2.   Pridružitveni odbor pripravi zasedanja in posvetovanja Pridružitvenega sveta, po potrebi izvaja sklepe Pridružitvenega sveta in na splošno zagotavlja kontinuiteto odnosov v okviru pridružitve ter pravilno delovanje Sporazuma. Pridružitveni odbor preuči vsa vprašanja, ki mu jih predloži Pridružitveni svet, ter vsa druga vprašanja, ki se morebiti pojavijo pri tekočem izvajanju Sporazuma. Pridružitveni odbor vse predloge ali osnutke sklepov in priporočil predloži v sprejetje Pridružitvenemu svetu.
         3.   Kot je določeno v členu 407(2) Sporazuma, Pridružitveni odbor sestavljajo predstavniki pogodbenic, načeloma na ravni višjih državnih uradnikov, ki so odgovorni za posamezna vprašanja, ki se obravnavajo na določenem zasedanju.
         4.   V skladu s členom 408(4) Sporazuma je Pridružitveni odbor v trgovinski sestavi, kot je določen v členu 408(4) Sporazuma (v nadaljnjem besedilu: Pridružitveni odbor v trgovinski sestavi), kadar opravlja naloge, ki so mu dodeljene v naslovu IV Sporazuma, sestavljen iz visokih uradnikov Evropske komisije in Gruzije, ki so odgovorni za trgovino in z njo povezane zadeve. Predstavnik Evropske komisije ali Gruzije, ki je odgovoren za trgovino in z njo povezane zadeve, deluje kot predsednik Pridružitvenega odbora v trgovinski sestavi v skladu s členom 2 tega poslovnika. Zasedanj se udeležuje tudi predstavnik Evropske službe za zunanje delovanje.
         5.   V skladu s členom 408(3) Sporazuma je Pridružitveni odbor pooblaščen za sprejemanje odločitev v zadevah, ki jih določa Sporazum, in na področjih, za katera je Pridružitveni svet nanj prenesel pooblastila. Te odločitve so zavezujoče za pogodbenici, ki sprejmeta ustrezne ukrepe za njihovo izvajanje. Pridružitveni odbor sprejema odločitve s soglasjem med pogodbenicama po zaključku njunih notranjih postopkov za njihovo sprejetje.
         6.   Pogodbenici v tem poslovniku sta pogodbenici, navedeni v členu 428 Sporazuma.
         Člen 2
         Predsedstvo
         Pogodbenici predsedujeta Pridružitvenemu odboru izmenično za obdobje 12 mesecev. Prvo obdobje se začne na dan prvega zasedanja Pridružitvenega sveta in se konča 31. decembra istega leta.
         Člen 3
         Zasedanja
         1.   Če se pogodbenici ne dogovorita drugače, se Pridružitveni odbor sestaja redno, najmanj enkrat letno. Izredna zasedanja Pridružitvenega odbora se lahko skličejo na zahtevo katere koli pogodbenice, če se pogodbenici tako dogovorita.
         2.   Vsako zasedanje Pridružitvenega odbora skliče njegov predsednik na kraju in na dan, o katerih se dogovorita pogodbenici. Sekretariat Pridružitvenega odbora razpošlje obvestilo o zasedanju najpozneje 28 koledarskih dni pred začetkom zasedanja, če se pogodbenici ne dogovorita drugače.
         3.   Pridružitveni odbor v trgovinski sestavi se sestane vsaj enkrat letno in kadar to zahtevajo okoliščine. Vsako zasedanje skliče predsednik Pridružitvenega odbora v njegovi trgovinski sestavi na kraju, na dan in na način, o katerih se dogovorita pogodbenici. Sekretariat Pridružitvenega odbora v trgovinski sestavi razpošlje obvestilo o zasedanju najpozneje 15 koledarskih dni pred začetkom zasedanja, če se pogodbenici ne dogovorita drugače.
         4.   Kadar je mogoče, se redno zasedanje Pridružitvenega odbora skliče pravočasno pred rednim zasedanjem Pridružitvenega sveta.
         5.   Izjemoma in če se pogodbenici tako dogovorita, lahko zasedanje Pridružitvenega odbora poteka prek tehnoloških sredstev, kot je videokonferenca.
         Člen 4
         Delegacije
         Pred vsakim zasedanjem sekretariat Pridružitvenega odbora pogodbenici obvesti o predvideni sestavi delegacij, ki se v imenu vsake pogodbenice udeležijo zasedanja.
         Člen 5
         Sekretariat
         1.   Uradnik Unije in uradnik Gruzije delujeta skupaj kot sekretarja Pridružitvenega odbora in naloge sekretariata opravljata skupaj, če ta poslovnik ne določa drugače, ter v duhu medsebojnega zaupanja in sodelovanja.
         2.   Uradnik Evropske komisije in uradnik Gruzije, ki sta odgovorna za trgovino in z njo povezane zadeve, skupaj delujeta kot sekretarja Pridružitvenega odbora v trgovinski sestavi.
         Člen 6
         Korespondenca
         1.   Korespondenca, naslovljena na Pridružitveni odbor, se naslovi na sekretarja Pridružitvenega odbora ene od pogodbenic, ki nato o njej obvesti drugega sekretarja.
         2.   Sekretariat Pridružitvenega odbora zagotovi, da se korespondenca, naslovljena na Pridružitveni odbor, posreduje predsedniku Pridružitvenega odbora in po potrebi razpošlje kot dokumentacija iz člena 7.
         3.   Korespondenco predsednika pogodbenicama pošlje sekretariat v imenu predsednika. Taka korespondenca se razpošlje, kadar je to primerno, kakor določa člen 7.
         Člen 7
         Dokumentacija
         1.   Dokumentacija se razpošilja prek sekretarjev Pridružitvenega odbora.
         2.   Pogodbenica svojo dokumentacijo pošlje svojemu sekretarju. Sekretar to dokumentacijo posreduje sekretarju druge pogodbenice.
         3.   Sekretar Unije dokumentacijo razpošlje zadevnim predstavnikom Unije in v takšni korespondenci med naslovnike sistematično doda sekretarja Gruzije.
         4.   Sekretar Gruzije dokumentacijo razpošlje zadevnim predstavnikom Gruzije in v takšni korespondenci med naslovnike sistematično doda sekretarja Unije.
         Člen 8
         Zaupnost
         Če Pogodbenici ne skleneta drugače, zasedanja Pridružitvenega odbora niso javna. Kadar pogodbenica Pridružitvenemu odboru predloži informacije, ki so označene kot zaupne, druga pogodbenica navedene informacije obravnava kot take.
         Člen 9
         Dnevni red zasedanj
         1.   Sekretariat Pridružitvenega odbora na podlagi predlogov pogodbenic za vsako zasedanje Pridružitvenega odbora pripravi začasni dnevni red in osnutke operativnih sklepov, ki jih določa člen 10. Začasni dnevni red vključuje točke, glede katerih sekretariat Pridružitvenega odbora najpozneje 21 koledarskih dni pred datumom začetka zasedanja od pogodbenice prejme zahtevek za vključitev na dnevni red, skupaj z ustreznimi dokumenti.
         2.   Začasni dnevni red se skupaj z ustreznimi dokumenti razpošlje v skladu s členom 7 najpozneje 15 koledarskih dni pred začetkom zasedanja.
         3.   Pridružitveni odbor sprejme dnevni red na začetku vsakega zasedanja. Če se pogodbenici strinjata, se na dnevni red lahko uvrstijo tudi točke, ki niso bile uvrščene na začasni dnevni red.
         4.   Predsednik zasedanja Pridružitvenega odbora lahko ob soglasju druge pogodbenice na ad-hoc osnovi povabi predstavnike drugih organov pogodbenic ali neodvisne strokovnjake za posamezno področje, da se udeležijo njegovih zasedanj in predložijo informacije o posebnih zadevah. Pogodbenici zagotovita, da takšni opazovalci ali strokovnjaki spoštujejo vse zahteve glede zaupnosti.
         5.   Predsednik zasedanja Pridružitvenega odbora lahko po posvetovanju s pogodbenicama skrajša roka iz odstavkov 1 in 2, da se upoštevajo potrebe posameznega primera.
         Člen 10
         Zapisnik in operativni sklepi
         1.   Sekretarja Pridružitvenega odbora skupaj pripravita osnutek zapisnika vsakega zasedanja Pridružitvenega odbora.
         2.   Zapisnik za vsako točko dnevnega reda praviloma navaja:

                     (a)

                     seznam udeležencev zasedanja, seznam spremljajočih uradnikov ter seznam vseh opazovalcev ali strokovnjakov, ki so se udeležili zasedanja;

                     (b)

                     dokumentacijo, predloženo Pridružitvenemu svetu;

                     (c)

                     izjave, za katere je Pridružitveni odbor zahteval, da se zapišejo v zapisnik, ter

                     (d)

                     operativne sklepe z zasedanja, kot so določeni v odstavku 4.

               3.   Osnutek zapisnika se predloži Pridružitvenemu odboru v odobritev. Pridružitveni odbor ta osnutek zapisnika potrdi na naslednjem zasedanju. Ta osnutek zapisnika pa se lahko potrdi tudi pisno. Osnutek zapisnika zasedanja Pridružitvenega odbora v trgovinski sestavi se odobri v 28 koledarskih dneh po vsakem zasedanju. Vsem naslovnikom iz člena 7 se pošlje izvod zapisnika.
         4.   Osnutek operativnih sklepov vsakega zasedanja pripravi sekretar Pridružitvenega odbora pogodbenice, ki predseduje Pridružitvenemu odboru, in ga razpošlje pogodbenicama skupaj z dnevnim redom praviloma najpozneje 15 koledarskih dni pred začetkom zasedanja. Ta osnutek se med zasedanjem spremeni, tako da Pridružitveni odbor, če se pogodbenici ne dogovorita drugače, na koncu zasedanja sprejme operativne sklepe, ki odražajo nadaljnje ukrepe, o katerih se sporazumeta pogodbenici. Operativni sklepi se po sprejetju dodajo zapisniku, njihovo izvajanje pa se pregleda med katerim koli naslednjim zasedanjem Pridružitvenega odbora. Pridružitveni odbor v ta namen sprejme predlogo, ki omogoča spremljanje spoštovanja rokov za izvedbo vsakega ukrepa.
         Člen 11
         Sklepi in priporočila
         1.   V posebnih primerih, kadar Sporazum določa prenos pooblastil za sprejemanje sklepov ali če je taka pooblastila na Pridružitveni odbor prenesel Pridružitveni svet, sklep sprejme Pridružitveni odbor. Poleg tega Pridružitveni odbor sprejme tudi priporočila. Sklepi se sprejmejo in priporočila dajo v medsebojnemu dogovoru pogodbenic in po zaključku posameznih notranjih postopkov. Vsak sklep ali priporočilo podpiše predsednik Pridružitvenega odbora in overita sekretarja Pridružitvenega odbora.
         2.   Pridružitveni odbor lahko sprejema sklepe ali daje priporočila po pisnem postopku, če se pogodbenici tako dogovorita. Pisni postopek je uradna izmenjava not med sekretarjema, ki delujeta po dogovoru s pogodbenicama. Na besedilo predloga, ki se v ta namen razpošlje v skladu s členom 7, se kakršni koli pridržki ali spremembe sporočijo v roku, ki ni krajši od 21 koledarskih dni. Predsednik lahko po posvetovanju s pogodbenicama skrajša roka iz tega odstavka, da se upoštevajo potrebe posameznega primera. Ko je dogovor o besedilu dosežen, sklep ali priporočilo podpiše predsednik in overita sekretarja.
         3.   Akti Pridružitvenega odbora se naslovijo kot „Sklep“ oziroma „Priporočilo“. Vsak sklep začne veljati na dan sprejetja, razen če v njem ni določeno drugače.
         4.   Sklepi in priporočila se pošljejo pogodbenicama.
         5.   Vsaka pogodbenica se lahko odloči za objavo sklepov in priporočil Pridružitvenega odbora v svojem uradnem glasilu.
         Člen 12
         Poročila
         Pridružitveni odbor o svojih dejavnostih ter dejavnostih pododborov, delovnih skupin in drugih organov poroča Pridružitvenemu svetu na vsakem rednem zasedanju Pridružitvenega sveta.
         Člen 13
         Jeziki
         1.   Uradni jeziki Pridružitvenega odbora so uradni jeziki pogodbenic.
         2.   Delovna jezika Pridružitvenega odbora sta angleščina in gruzijščina. Če ni določeno drugače, se Pridružitveni odbor pri svojih posvetovanjih opira na dokumentacijo, ki je napisana v navedenih jezikih.
         Člen 14
         Izdatki
         1.   Vsaka pogodbenica krije vse svoje izdatke v zvezi z odhodki za osebje, potovanja in bivanje ter v zvezi z odhodki za poštne in telekomunikacijske storitve, nastale zaradi udeležbe na zasedanjih Pridružitvenega odbora.
         2.   Odhodke, povezane z organizacijo zasedanj in razmnoževanjem dokumentov, krije pogodbenica gostiteljica zasedanja.
         3.   Odhodke v zvezi s tolmačenjem na zasedanjih in prevajanjem dokumentov v angleščino in gruzijščino ali iz teh dveh jezikov v skladu s členom 13(1) krije pogodbenica gostiteljica zasedanja.
         Stroške tolmačenja in prevajanja v druge jezike ali iz njih krije neposredno pogodbenica prosilka.
         4.   Kadar je prevod dokumentov v uradne jezike Unije nujen, stroške krije Unija.
         Člen 15
         Spremembe poslovnika
         Ta poslovnik se lahko spremeni s sklepom Pridružitvenega sveta v skladu s členom 408(1) Sporazuma.
         Člen 16
         Pododbori, posebni odbori ali organi
         1.   Pridružitveni odbor lahko v skladu s členom 409(1) in (3) Sporazuma ustanovi kakršne koli pododbore za posebna področja, ki so potrebni za izvajanje Sporazuma in niso določeni v Sporazumu, da Pridružitvenemu odboru pomagajo pri izvajanju njegovih nalog. Pridružitveni odbor lahko vsak tak pododbor razpusti oziroma opredeli ali spremeni njegov poslovnik. Če ni določeno drugače, vsak tak pododbor deluje pod nadzorom Pridružitvenega odbora, kateremu poroča po vsakem zasedanju.
         2.   Če s Sporazumom ni določeno drugače ali če v okviru Pridružitvenega sveta ni bil sprejet drugačen dogovor, se ta poslovnik uporablja smiselno tudi za vsak pododbor iz odstavka 1.
         3.   Zasedanja pododborov se lahko prožno organizirajo glede na potrebe bodisi v Bruslju bodisi v Gruziji ali na primer prek videokonference. Pododbori služijo kot platforma za spremljanje napredka pri približevanju na posebnih področjih, za obravnavo nekaterih vprašanj in izzivov, ki izhajajo iz tega procesa, ter za oblikovanje priporočil in operativnih sklepov.
         4.   Sekretariatu Pridružitvenega odbora se pošlje izvod vsa ustrezne korespondence, dokumentacije in sporočil, ki se nanašajo na kateri koli pododbor, posebni odbor ali organ.
         5.   Če v Sporazumu ni določeno drugače ali če se pogodbenici v okviru Pridružitvenega sveta nista dogovorili drugače, so pododbori, posebni odbori ali organi pooblaščeni samo za dajanje priporočil Pridružitvenemu odboru.
         Člen 17
         Če ni določeno drugače, se ta poslovnik uporablja smiselno za Pridružitveni odbor v trgovinski sestavi.

      OSNUTEK
      SKLEP št. 2/2014 PRIDRUŽITVENEGA SVETA EU-GRUZIJA
      z dne …
      o ustanovitvi dveh pododborov
      PRIDRUŽITVENI SVET EU-GRUZIJA JE –
      ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (1) (v nadaljnjem besedilu: Sporazum) in zlasti člena 409 Sporazuma,
      ob upoštevanju naslednjega:

                  (1)

                  V skladu s členom 431 Sporazuma se deli Sporazuma uporabljajo začasno od 1. septembra 2014.

                  (2)

                  V skladu s členom 409(2) Sporazuma se Pridružitveni svet za potrebe izvajanja Sporazuma lahko odloči za ustanovitev morebitnega posebnega pododbora ali organa na posebnih področjih, ki Pridružitvenemu svetu lahko pomaga pri opravljanju njegovih nalog.

                  (3)

                  Da se omogočijo razprave na strokovni ravni o ključnih področjih, za katera se Sporazum začasno uporablja, bi bilo treba ustanoviti dva pododbora.

                  (4)

                  S soglasjem pogodbenic bi moralo biti možno spremeniti seznam pododborov in področje delovanja vsakega od njih –

            SPREJEL NASLEDNJI SKLEP:
      Člen 1
      Ustanovita se pododbora iz Priloge.
      Člen 2
      Poslovnika pododborov iz Priloge ureja člen 16 poslovnika Pridružitvenega odbora in pododborov, kot je bil sprejet s Sklepom št. 1/2014 Pridružitvenega sveta EU-Gruzija.
      Člen 3
      S soglasjem pogodbenic je možno spremeniti seznam pododborov iz Priloge in področje delovanja vsakega od pododborov iz Priloge.
      Člen 4
      Ta sklep začne veljati na dan sprejetja.

         V …,

               Za Pridružitveni svet

               Predsednik

         (1)  UL L 261, 30.8.2014, str. 4.

         PRILOGA

            SEZNAM PODODBOROV

                     (1)

                     Pododbor za svobodo, varnost in pravico;

                     (2)

                     Pododbor za gospodarsko in drugo sektorsko sodelovanje.

      OSNUTEK
      SKLEP št. 3/2014 PRIDRUŽITVENEGA SVETA EU-GRUZIJA
      z dne …
      o prenosu določenih pooblastil Pridružitvenega sveta na Pridružitveni odbor v njegovi trgovinski sestavi
      PRIDRUŽITVENI SVET EU-GRUZIJA JE –
      ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (1) (v nadaljnjem besedilu: Sporazum) in zlasti člen 406(3) in člen 408(2) Sporazuma,
      ob upoštevanju naslednjega:

                  (1)

                  V skladu s členom 431 Sporazuma se deli Sporazuma uporabljajo začasno od 1. septembra 2014.

                  (2)

                  V skladu s členom 404(1) Sporazuma je Pridružitveni svet odgovoren za nadzor in spremljanje uporabe in izvajanja Sporazuma.

                  (3)

                  V skladu s členom 408(2) Sporazuma lahko Pridružitveni svet na Pridružitveni odbor prenese katero koli pooblastilo, tudi pooblastilo za sprejemanje zavezujočih odločitev.

                  (4)

                  V skladu s členom 408(4) Sporazuma Pridružitveni odbor v svoji posebni sestavi obravnava vsa vprašanja, povezana z naslovom IV (Trgovina in z njo povezane zadeve) Sporazuma.

                  (5)

                  Da se zagotovi nemoteno in pravočasno izvajanje dela Sporazuma, ki se nanaša na poglobljeno in celovito območje proste trgovine, bi moral Pridružitveni svet na Pridružitveni odbor v trgovinski sestavi, kot je določen v členu 408(4) Sporazuma, prenesti pooblastilo za posodobitev ali spremembo prilog k Sporazumu, ki se nanašajo na poglavja 1, 3, 5, 6 in 8 naslova IV (Trgovina in z njo povezane zadeve) Sporazuma, če v navedenih poglavjih ni posebnih določb o posodobitvi ali spremembi navedenih prilog –

            SPREJEL NASLEDNJI SKLEP:
      Člen 1
      Pridružitveni svet na Pridružitveni odbor v trgovinski sestavi, kot je določen v členu 408(4) Sporazuma, prenese pooblastilo za posodobitev ali spremembo prilog k Sporazumu, ki se nanašajo na poglavja 1, 3, 5, 6 (Priloga XV-C k Sporazumu) in 8 naslova IV (Trgovina in z njo povezane zadeve) Sporazuma, če v navedenih poglavjih Sporazuma ni posebnih določb o posodobitvi ali spremembi navedenih prilog.
      Člen 2
      Ta sklep začne veljati na dan sprejetja.

         V …,

               Za Pridružitveni svet

               Predsednik

         (1)  UL L 261, 30.8.2014, str. 4.


title: 2002/264/: Odločba Nadzornega organa EFTA št. 264/02/COL z dne  18. decembra 2002  o sedemintrideseti spremembi procesnih in materialnih pravil na področju državne pomoči s spremembo poglavja 22: Pomoč za reševanje in prestrukturiranje ter pomoč za zaprtje v jeklarskem sektorju

text:
               10.5.2006

               SL

               Uradni list Evropske unije

               L 123/24

      ODLOČBA NADZORNEGA ORGANA EFTA

   št. 264/02/COL
   z dne 18. decembra 2002
   o sedemintrideseti spremembi procesnih in materialnih pravil na področju državne pomoči s spremembo poglavja 22: Pomoč za reševanje in prestrukturiranje ter pomoč za zaprtje v jeklarskem sektorju
   NADOZORNI ORGAN EFTE JE –
   OB UPOŠTEVANJU Sporazuma o Evropskem gospodarskem prostoru (1) in zlasti členov 61 do 63 Sporazuma,
   OB UPOŠTEVANJU Sporazuma med državami Efte o ustanovitvi Nadzornega organa in Sodišča (2) in zlasti člena 24 in člena 1 Protokola 3 k Sporazumu,
   KER v skladu s členom 24 Sporazuma o Nadzornem organu in Sodišču Nadzorni organ Efte uveljavlja določbe Sporazuma EGP o državni pomoči,
   KER v skladu s členom 5(2)(b) Sporazuma o Nadzornem organu in Sodišču Nadzorni organ Efte izda obvestila ali smernice o zadevah, ki jih obravnava Sporazum EGP, če to izrecno določata navedeni sporazum ali Sporazum o Nadzornem organu in Sodišču ali če Nadzorni organ meni, da je to potrebno,
   OB SKLICEVANJU na procesna in materialna pravila na področju državne pomoči (3), ki jih je 19. januarja 1994 sprejel Nadzorni organ Efte (4),
   KER je Evropska komisija 7. marca 2002 sprejela novo sporočilo (5), ki določa načela, na osnovi katerih bo ocenila pomoč za prestrukturiranje in reševanje ter pomoč za zaprtje v jeklarskem sektorju,
   KER to sporočilo velja tudi za Evropski gospodarski prostor,
   KER je treba zagotoviti enotno uporabo pravil o državni pomoči EGP v celotnem Evropskem gospodarskem prostoru,
   KER naj bi v skladu s točko II pod naslovom „SPLOŠNO“ na koncu priloge XV k Sporazumu EGP Nadzorni organ Efte po posvetovanju s Komisijo sprejel akte, ki ustrezajo tistim, ki jih je sprejela Evropska komisija, da bi se ohranili enaki pogoji konkurence,
   PO POSVETOVANJU z Evropsko komisijo,
   OB SKLICEVANJU na to, da se je Nadzorni organ Efte o tej temi posvetoval z državami Efte na večstranskem srečanju 19. oktobra 2001 –
   SKLENIL:

               1.

               Smernice državne pomoči se spremenijo z dodatkom novega poglavja 22: Pomoč za reševanje in prestrukturiranje ter pomoč za zaprtje v jeklarskem sektorju z besedilom iz Priloge I k tej odločbi.

               2.

               Države Efte se obvestijo z dopisom, ki vsebuje izvod te odločbe in Prilogo I. Države Efte morajo sporočiti v 20 delovnih dneh od prejema tega predloga svoje soglasje k ustreznim ukrepom, gl. tudi točko 22.4 Priloge I.

               3.

               Evropska komisija se v skladu s točko (d) Protokola 27 Sporazuma EGP obvesti z izvodom te odločbe, vključno s Prilogo I.

               4.

               Odločba, vključno s Prilogo I, se objavi v oddelku EGP Uradnega lista Evropske unije in Dopolnilu EGP k Uradnemu listu Evropske unije po tem, ko so države Efte sporočile svoje soglasje k ustreznim ukrepom.

               5.

               Ta odločba je verodostojna v angleškem jeziku.

      V Bruslju, 18. decembra 2002

            Za Nadzorni organ Efte

         Einar M. BULL

            Predsednik

         Hannes HAFSTEIN

            Član Kolegija

      (1)  V nadaljnjem besedilu Sporazum EGP.

      (2)  V nadaljnjem besedilu Sporazum o Nadzornem organu in Sodišču.

      (3)  V nadaljnjem besedilu Smernice o državni pomoči.

      (4)  Prvotno objavljena v UL L 231, 3.9.1994, in v Dopolnilu EGP k UL 32.

      (5)  UL C 70, 19.3.2002, str. 8.

      PRILOGA

         „22.   POMOČ ZA REŠEVANJE IN PRESTRUKTURIRANJE TER POMOČ ZA ZAPRTJE V JEKLARSKEM SEKTORJU
         22.1   POMOČ ZA REŠEVANJE IN PRESTRUKTURIRANJE ZA PODJETJA V TEŽAVAH
         Kakor je opredeljeno v Prilogi B večsektorskega okvira o državni pomoči pomoč za reševanje in pomoč za prestrukturiranje za podjetja v težavah v jeklarskem sektorju, namenjeni večjim investicijskim projektom, nista skladni s skupnim trgom.
         22.2   POMOČ ZA ZAPRTJE

                     (1)

                     Pomoč za olajšavo razvoja določenih gospodarskih dejavnosti se lahko šteje za skladno s skupnim trgom. Kot je opredeljeno v Prilogi B večsektorskega okvira se lahko šteje kot skladna s skupnim trgom sledeča pomoč za podjetja v jeklarskem sektorju:

                     (2)

                     pomoč za kritje plačil, ki jih plačajo jeklarska podjetja delavcem, ki so odvečni ali so sprejeli zgodnjo upokojitev, pod pogojem, da:

                                 —

                                 plačila dejansko izhajajo iz delnega ali celotnega zaprtja jeklarskih tovarn, ki še niso bila upoštevana za odobritev pomoči,

                                 —

                                 plačila ne presegajo tistih, ki so ponavadi dodeljena v skladu z veljavnimi pravili v državah Efte,
                                 ter

                                 —

                                 pomoč ne presega 50 % teh plačil.

                     (3)

                     pomoč jeklarskim podjetjem, ki so trajno prenehala s proizvodnjo jeklarskih proizvodov, pod pogojem, da:

                                 —

                                 so podjetja postala pravni subjekti pred 1. januarjem 2002,

                                 —

                                 so redno proizvajala jeklarske proizvode do datuma obvestila o zadevni pomoči,

                                 —

                                 niso reorganizirala svoje proizvodnje ali strukture tovarne od 1. januarja 2002,;

                                 —

                                 so zaprla in zavrgla postavitve za proizvodnjo jeklarskih proizvodov v šestih mesecih prenehanja proizvodnje ali odobritve pomoči s strani Nadzornega organa, kar koli je kasnejše,

                                 —

                                 zaprtje tovarn ni bilo upoštevano pri odobritvi pomoči,
                                 ter

                                 —

                                 vsota pomoči ne presega knjigovodske vrednosti tovarn na robu zaprtja, brez upoštevanja tistega dela revalorizacije od 1. januarja 2002 ki presega nacionalno stopnjo inflacije.

                     (4)

                     pomoč jeklarskim podjetjem, ki izpolnjujejo pogoje, določene v točki 22.2(3), vendar so neposredno ali posredno nadzirana ali sama neposredno ali posredno nadzirajo podjetje, ki je tudi samo jeklarsko podjetje, se lahko štejejo za skladna s skupnim trgom pod pogojem, da:

                                 —

                                 je bilo podjetje pred zaprtjem dejansko in pravno ločeno od podjetniške strukture vsaj šest mesecev pred plačilom pomoči,

                                 —

                                 je računovodsko evidenco pred zaprtjem neodvisno potrdil revizor, pooblaščen s strani Nadzornega organa, za resnično in pravilno sliko sredstev in obveznosti tega podjetja,
                                 ter

                                 —

                                 obstaja resnično in preverljivo znižanje v proizvodni zmogljivosti, ki zagotavlja precejšnjo korist skozi čas za industrijo kot celoto z vidika zniževanja proizvodne zmogljivosti jeklarskih proizvodov v obdobju petih let po datumu zaprtja s pomočjo ali datumu zadnjega plačila pomoči, ki je bila odobrena v skladu s to točko, če se slednje zgodi kasneje. Države Efte so pozvane, da uporabijo obrazec priglasitve, ki je priložen večsektorskemu okviru (Priloga E) za priglasitev predlogov pomoči v skladu s tem okvirom.

               22.3   OBVEZNOST PRIGLASITVE
         Vsi načrti za dodelitev pomoči za reševanje in prestrukturiranje podjetij v težavah v jeklarski industriji ter pomoč za zaprtje temu sektorju se priglasijo posamezno.
         22.4   USTREZNI UKREPI

                     (1)

                     Nadzorni organ predlaga kot ustrezen ukrep v skladu s členom 1(1) Protokola 3 Sporazuma o Nadzornem organu in Sodišču izključitev iz obsega svoje obstoječe sheme za reševanje in prestrukturiranje podjetij v težavah, kot je opredeljeno v Smernicah Nadzornega organa o državni pomoči za reševanje in prestrukturiranje podjetij v težavah (Poglavje 16), pomoči podjetjem v jeklarskem sektorju od 1. januarja 2003, kot je opredeljeno s Prilogo B večsektorskega okvira.

                     (2)

                     Države Efte so pozvane, da sporočijo izrecno soglasje v 20 delovnih dneh od datuma prejema tega dopisa. Če Nadzorni organ ne bo prejel nobenega odgovora, bo domneval, da se zadevna država Efte ne strinja s predlaganimi ukrepi.

               22.5   UPORABA TEGA OKVIRA
         Ta okvir se uporablja od 1. januarja 2003 za obdobje, ki se konča 31. decembra 2009.
         22.6   NEPRIGLAŠENA POMOČ DODELJENA JEKLARSKI INDUSTRIJI
         Nadzorni organ bo preučil skladnost skupnega trga in pomoči, dodeljene jeklarski industriji brez dovoljenja, ob upoštevanju veljavnih meril med dodelitvijo pomoči.“


title: Sklep Evropskega parlamenta (EU) 2016/1512 z dne 28. aprila 2016 o zaključnem računu Evropskega centra za preprečevanje in obvladovanje bolezni za proračunsko leto 2014

text:
               14.9.2016

               SL

               Uradni list Evropske unije

               L 246/228

         SKLEP EVROPSKEGA PARLAMENTA (EU) 2016/1512
   z dne 28. aprila 2016
   o zaključnem računu Evropskega centra za preprečevanje in obvladovanje bolezni za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Evropskega centra za preprečevanje in obvladovanje bolezni za proračunsko leto 2014,

               —

               ob upoštevanju poročila Računskega sodišča o zaključnem računu Evropskega centra za preprečevanje in obvladovanje bolezni za proračunsko leto 2014 z odgovorom centra (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice agenciji glede izvrševanja proračuna za proračunsko leto 2014 (05584/2016 – C8-0075/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (ES) št. 851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in obvladovanje bolezni (4), zlasti člena 23,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A8-0103/2016),

               1.

               ugotavlja, da so podatki v končnem zaključnem računu Evropskega centra za preprečevanje in obvladovanje bolezni takšni kot v prilogi k poročilu Računskega sodišča;

               2.

               odobri zaključni račun Evropskega centra za preprečevanje in obvladovanje bolezni za proračunsko leto 2014;

               3.

               naroči svojemu predsedniku, naj ta sklep posreduje direktorici Evropskega centra za preprečevanje in obvladovanje bolezni, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 122.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 142, 30.4.2004, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Sveta (SZVP) 2015/2276 z dne 7. decembra 2015 o spremembi in podaljšanju Sklepa 2013/233/SZVP o misiji Evropske unije za pomoč pri integriranem upravljanju libijskih meja (EUBAM Libya)

text:
               8.12.2015

               SL

               Uradni list Evropske unije

               L 322/51

         SKLEP SVETA (SZVP) 2015/2276
   z dne 7. decembra 2015
   o spremembi in podaljšanju Sklepa 2013/233/SZVP o misiji Evropske unije za pomoč pri integriranem upravljanju libijskih meja (EUBAM Libya)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 22. maja 2013 sprejel Sklep 2013/233/SZVP (1) o vzpostavitvi misije Evropske unije za pomoč pri integriranem upravljanju libijskih meja (EUBAM Libya).

               (2)

               Svet je 21. maja 2015 sprejel Sklep (SZVP) 2015/800 (2) o spremembi in podaljšanju Sklepa 2013/233/SZVP, v katerem je predvsem podaljšal EUBAM Libya do 21. novembra 2015 in določil referenčni finančni znesek za podaljšano obdobje.

               (3)

               EUBAM Libya bi bilo treba podaljšati za dodatne tri mesece do 21. februarja 2016.

               (4)

               Sklep 2013/233/SZVP bi bilo zato treba ustrezno spremeniti.

               (5)

               EUBAM Libya se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Sklep Sveta 2013/233/SZVP se spremeni:

               (1)

               v členu 13 se odstavek 1 nadomesti z naslednjim:
               „1.   Referenčni finančni znesek za kritje odhodkov, povezanih z EUBAM Libya v obdobju od 22. maja 2013 do 21. maja 2014, je 30 300 000 EUR.
               Referenčni finančni znesek za kritje odhodkov, povezanih z EUBAM Libya v obdobju od 22. maja 2014 do 21. februarja 2016, je 26 200 000 EUR.“

               (2)

               v členu 16 se drugi odstavek nadomesti z naslednjim:
               „Uporablja se do 21. februarja 2016.“

         Člen 2
   Ta sklep začne veljati na dan sprejetja.
   Uporablja se od 22. novembra 2015.

      V Bruslju, 7. decembra 2015

            Za Svet

            Predsednica

         C. CAHEN

      (1)  Sklep Sveta 2013/233/SZVP z dne 22. maja 2013 o misiji Evropske unije za pomoč pri integriranem upravljanju libijskih meja (EUBAM Libya) (UL L 138, 24.5.2013, str. 15).

      (2)  Sklep Sveta (SZVP) 2015/800 z dne 21. maja 2015 o spremembi in podaljšanju Sklepa 2013/233/SZVP o misiji Evropske unije za pomoč pri integriranem upravljanju libijskih meja (EUBAM Libya) (UL L 127, 22.5.2015, str. 22).


title: 2006/847/ES: Sklep Evropskega parlamenta z dne 27. aprila 2006 o zaključnem računu Evropske agencije za varnost hrane za proračunsko leto 2004

text:
               6.12.2006

               SL

               Uradni list Evropske unije

               L 340/135

         SKLEP EVROPSKEGA PARLAMENTA
   z dne 27. aprila 2006
   o zaključnem računu Evropske agencije za varnost hrane za proračunsko leto 2004
   (2006/847/ES)
   EVROPSKI PARLAMENT,

               —

               ob upoštevanju letnega zaključnega računa Evropske agencije za varnost hrane za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Evropske agencije za varnost hrane za proračunsko leto 2004 z odgovori Agencije (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (4), in zlasti člena 44 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A6-0105/2006),

               1.

               upošteva naslednje podatke iz računovodskih izkazov Evropske agencije za varnost hrane za proračunski leti 2004 in 2003;
               Izkaz prihodkov in odhodkov za proračunski leti 2004 in 2003

                           (v 1000 EUR)

                           2004

                           2003  (6)

                           Prihodki iz poslovanja

                           20 591

                           10 171

                              Skupaj prihodki iz poslovanja

                              20 591

                              10 171

                           Upravni odhodki

                           Odhodki za osebje

                           - 7 564

                           - 3 213

                           Zgradbe in s tem povezani odhodki

                           - 4 192

                           - 781

                           Drugi odhodki

                           - 1 263

                           - 536

                           Amortizacija in zmanjšanje vrednosti

                           - 333

                           - 204

                           Odhodki iz poslovanja

                           - 6 431

                           - 2 159

                              Skupaj odhodki za poslovanje

                              - 19 783

                              - 6 894

                              Dobiček/izguba iz poslovanja

                              808

                              3 277

                           Prihodki iz finančnih poslov

                           0

                           1

                           Odhodki za finančne posle

                           - 7

                           - 3

                              Dobiček/(izguba) iz finančnih operacij

                              - 6

                              - 2

                              Tekoči dobiček/izguba

                              802

                              3 275

                           Izredni prihodki

                           402

                           Izredni odhodki

                           - 27

                              Izredni dobiček/(izguba)

                              - 27

                              402

                              Ekonomski rezultat proračunskega leta

                              775

                              3 677

                              Opomba: Skupni zneski se lahko razlikujejo zaradi zaokroževanja

               2.

               potrdi zaključni račun Evropske agencije za varnost hrane za proračunsko leto 2004;

               3.

               naroči svojemu predsedniku, naj ta sklep posreduje izvršnemu direktorju Evropske agencije za varnost hrane, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL C 269, 28.10.2005, str. 21.

      (2)  UL C 332, 28.12.2005, str. 45.

      (3)  UL L 248, 16.9.2002, str. 1.

      (4)  UL L 31, 1.2.2002, str. 1. Uredba, kakor je bila spremenjena z Uredbo (ES) št. 1642/2003 (UL L 245, 29.09.2003, str. 4).

      (5)  UL L 357, 31.12.2002, str. 72. Uredba, kakor je bila spremenjena z Uredbo (ES, Euratom) št. 1261/2005 (UL L 201, 2.8.2005, str. 3).

      (6)  Podatki za proračunsko leto 2003 so bili zaradi usklajenosti z načelom računovodstva na podlagi nastanka poslovnega dogodka ponovno obdelani.

      Opomba: Skupni zneski se lahko razlikujejo zaradi zaokroževanja
    ---documentbreak---

               6.12.2006

               SL

               Uradni list Evropske unije

               L 340/137

         RESOLUCIJA EVROPSKEGA PARLAMENTA
   s pripombami, ki so sestavni del sklepa o razrešnici glede izvrševanja proračuna Evropske agencije za varnost hrane za proračunsko leto 2004
   EVROPSKI PARLAMENT,

               —

               ob upoštevanju letnega zaključnega računa Evropske agencije za varnost hrane za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Evropske agencije za varnost hrane za proračunsko leto 2004 z odgovori Agencije (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (4), in zlasti člena 44 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A6-0105/2006),

               A.

               ker je Računsko sodišče navedlo, da je pridobilo razumno zagotovilo, da so bili letni računovodski izkazi za proračunsko leto, ki se je zaključilo 31. decembra 2004, zanesljivi in da so z njimi povezane transakcije kot celota zakonite in pravilne,

               B.

               ker je Računsko sodišče navedlo, da je pridobilo razumna zagotovila od vseh agencij, razen izrecnih pridržkov, ki jih je izreklo za proračunsko leto 2004 v zvezi z Evropsko agencijo za obnovo, Evropskim centrom za razvoj poklicnega usposabljanja, Evropsko fundacijo za usposabljanje, Evropskim centrom za spremljanje rasizma in ksenofobije ter Evropsko agencijo za varnost hrane,

               1.

               opozarja, da Parlament na podlagi člena 185 Finančne uredbe podeli razrešnico glede izvrševanja proračunov organov, ki jih ustanovijo Skupnosti in so pravne osebe, ki dejansko prejemajo donacije v breme proračuna; opozarja, da se vsi ti organi ne financirajo v celoti ali delno z donacijami v breme proračuna; poudarja, da odločitev o razrešnici zato vključuje proračunska in neproračunska sredstva teh organov; meni, da je nesprejemljivo, da so nekateri organi, ki jih je ustanovila Unija, odgovorni za porabo dohodka iz drugih virov, ne iz proračuna, medtem ko drugi organi, ki ne prejemajo subvencij iz proračuna, za to niso odgovorni; potrjuje načelo, da morajo vse agencije Skupnosti, naj prejemajo subvencije ali ne, pridobiti razrešnico Parlamenta, tudi če drug organ, pristojen za podelitev razrešnice, ukrepa na podlagi svojega ustanovnega besedila; ugotavlja, da je treba pregledati vsa besedila, ki niso v skladu s tem načelom;

               2.

               meni, da je tabela 1 iz poročila Računskega sodišča, uvedena med izvajanjem razrešnice v letu 2003, ki povzema pooblastila in odgovornosti, upravljanje, sredstva, dejavnosti in storitve Agencije, zelo pomembna; ugotavlja, da je podatke iz tabele 1 zagotovila Agencija; zahteva, da Računsko sodišče preveri vsebino tabele 1;

               3.

               vztraja, da si morajo agencije prizadevati ne le za ustrezno, temveč tudi za učinkovito porabo denarja; poziva Računsko sodišče, da razmisli o možnosti razširitve svojih posebnih letnih poročil o agencijah, tako da bi vključevala pregled delovanja in doseganja ciljev; v tem smislu in v skladu s svojimi resolucijami o razrešnicah za leto 2003 vztraja, da je treba upoštevati naslednje vidike, in sicer da se različne agencije, če je mogoče, izogibajo podvajanju ter da se podrobno opredelijo ukrepi za izboljšanje uporabe načela preglednosti sporočanja javnosti in ukrepi Skupnosti za podpiranje enakosti med spoloma na vseh ravneh zaposlovanja, usposabljanja in delitve odgovornosti;

               4.

               ugotavlja, da agencije Skupnosti nimajo vedno dobrega ugleda in da si številne od njih takšne negativne podobe ne zaslužijo; poudarja, da bi bilo treba državljane EU o tem obvestiti na primeren način ter po potrebi upravičiti obstoj teh agencij in njihove rezultate; zahteva, da Komisija v ta namen sprejme ukrepe, ki se ji zdijo potrebni;

               5.

               ugotavlja, da je širitev Evropske unije leta 2004 pomembno vplivala na strukture in načine delovanja agencij Skupnosti; več agencij je v poročilih o dejavnostih opozorilo zlasti na povečanje števila uradnikov; poziva Komisijo, da analizira dejansko nastale ali domnevne težave in priporoča nujno prilagoditev predpisov;

               6.

               ugotavlja, da se je Komisija obvezala uskladiti predstavitve poročil o dejavnosti svojih generalnih direktoratov; želi, da se podobno stori za poročila o dejavnosti agencij Skupnosti, ki se glede na vsebino zelo razlikujejo; poziva Komisijo, naj opozori agencije Skupnosti na to, katere informacije in kazalnike dejavnosti morajo zagotavljati;

               7.

               obravnava pripombe Računskega sodišča o nepravilnostih v zvezi z izjavami pooblaščenih odredbodajalcev, na katerih delno temeljijo prenosi sredstev; pozdravlja zagotovilo Agencije, da bo sistem za obveščanje računovodje o odhodkih deloval bolj natančno in zanesljivo;

               8.

               z razočaranjem ugotavlja, da je Računsko sodišče ponovno odkrilo nepravilnosti pri uporabi pravil v zvezi z zaposlovanjem osebja; zahteva, da Agencija zagotovi bolj pregledno uporabo pravil v zvezi z izbirnimi postopki; z zadovoljstvom sprejema zagotovilo Agencije, da so izbirni postopki in odločitve v zvezi z zaposlovanjem bili okrepljeni z namenom izboljševanja preglednosti; zahteva, da Agencija nadaljuje prizadevanja za izboljšanje pravilnosti postopkov zaposlovanja osebja;

               9.

               je zaskrbljen zaradi nepravilnosti, ki jih je odkrilo Računsko sodišče pri sklepanju pogodb; pozdravlja ukrepe Agencije, katerih cilj je izogibanje podobnim težavam v prihodnosti; zahteva, da Agencija na kakršen koli primeren način izboljša preglednost svojih odločitev o sklepanju pogodb, da bi preprečila vsak sum pristranskosti in izboljšala preglednost, kot je poudarilo Računsko sodišče;

               10.

               ugotavlja, da je bilo leto 2004 drugo leto delovanja Agencije; ponovno opominja, da je Agencija še naprej delovala v prehodnih razmerah, ker je Svet odložil odločitev o njenem stalnem sedežu;

               11.

               ugotavlja, da Agencija predvsem zaradi napovedane selitve v Parmo leta 2005 ni mogla zapolniti vseh delovnih mest v svojem kadrovskem načrtu; zato je po njegovem mnenju razumljivo, da z manj osebja ni mogla v celoti izvesti vseh dejavnosti, predvidenih v operativnem proračunu;

               12.

               izraža zadovoljstvo nad celovitim izvrševanjem odobritev za prevzem obveznosti tako operativnih kot tudi administrativnih sredstev;

               13.

               vztraja, da mora Agencija delovati v skladu s členom 14(4) Uredbe (ES) št. 178/2002, zlasti v zvezi z verjetnimi kratkoročnimi in dolgoročnimi učinki na zdravje oseb, ki uživajo nova živila, kot so GSO;

               14.

               poziva Komisijo, naj agencijam pomaga, da bodo čim bolje sledile dogovorjenemu delovnemu načrtu za prihodnje leto, s čimer bo omogočeno primerno načrtovanje in izvajanje dejavnosti, predvsem pa izogibanje večjim spremembam količine dela v zadnjem trenutku;

               15.

               poziva Komisijo, naj izboljša sinergije agencij z učinkovitejšim sodelovanjem, izogibanjem podvajanju nalog in odpravljanjem pomanjkljivosti na skupnih področjih, zlasti na področju usposabljanja, povezovanja politik Skupnosti, vključevanja zadnjih sistemov upravljanja in reševanja težav, povezanih s pravilnim upravljanjem proračuna.

      (1)  UL C 269, 28.10.2005, str. 21.

      (2)  UL C 332, 28.12.2005, str. 45.

      (3)  UL L 248, 16.9.2002, str. 1.

      (4)  UL L 31, 1.2.2002, str. 1. Uredba, kakor je bila spremenjena z Uredbo (ES) št. 1642/2003 (UL L 245, 29.09.2003, str. 4).

      (5)  UL L 357, 31.12.2002, str. 72. Uredba, kakor je bila spremenjena z Uredbo (ES, Euratom) št. 1261/2005 (UL L 201, 2.8.2005, str. 3).